
Narvas Linda tänav 4 hoones asuva ruumi
tasuta kasutusse andmine (Mittetulundusühing MOE PLUS)
1. ASJAOLUD JA MENETLUSE KÄIK

Narva Linnavalitsusele saabus Mittetulundusühingu MOE PLUS, registrikood 80301336, juhatuse liikme Natalia Pomazan avaldus, milles palutakse anda tasuta kasutusse Narvas Linda tänav 4 hoones 6. korrusel asuv ruum nr 203 mittetulundusühingu tegevuse korraldamiseks. 




Ruumi pind
 
            12,6  m2

Arvestuslik üüritasu

  5,24 eurot kuus

Hooldustasu


12,10 eurot kuus 
Käesoleval ajal kasutab Mittetulundusühing MOE PLUS tasuta Narvas Linda tänav 6 hoones asuva 6. korruse ruume üldpinnaga 22,3 m2.

Mittetulundusühingu MOE PLUS avaldust arutati Narva Linnavalitsuse linnavarakomisjoni koosolekul 26.06.2012. a (protokoll nr 8) ning otsustati:
1. Soovitada anda Mittetulundusühingule MOE PLUS, registrikood 80301336, avalikku enampakkumist korraldamata määramata ajaks tasuta kasutusse Narvas Linda tänav 4 hoones 6. korrusel asuv ruum nr 203 üldpinnaga 12,6 m2 mittetulundusühingu tegevuse korraldamiseks.

2. Narva Linnavalitsuse Linnavara- ja Majandusametil esitada punktis 1 toodud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 alapunkti b) alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

Vastavalt Korra punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega. 
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Linda tänav 4 hoone bilansiline valdaja.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD ALUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.3 sätestatu alusel võib linnavara mittetulundusühingutele määramata ajaks tasuta kasutusse anda linnavalitsuse korraldusega.

3. OTSUS

3.1. Anda Mittetulundusühingule MOE PLUS, registrikood 80301336, avalikku enampakkumist korraldamata määramata ajaks tasuta kasutusse Narvas Linda tänav 4 hoones 6. korrusel asuv ruum nr 203 üldpinnaga 12,6 m2 mittetulundusühingu tegevuse korraldamiseks.

3.2. Narva Linnavalitsuse Linnavara- ja Majandusametil sõlmida MTÜ-ga MOE PLUS punktis 3.1 nimetatud ruumi tasuta kasutusleping.

3.3. Narva Linnavalitsuse Linnavara- ja Majandusametil avaldada kuulutus vara tasuta kasutusse andmise kohta kohalikus ajalehes.

4.  RAKENDUSSÄTTED

4.1. Linnavara- ja Majandusametil teha korraldus teatavaks MTÜ-le MOE PLUS.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

